GholfnuusPublished: 18 July 2013, By: Gansbaai Courant, Category: Gansbaai CommunityPersoonlik: Hierdie week het ons klub "gesinnetjie” ‘n vriendin verloor met die afsterwe van Hilda Pieterse na ‘n lang lyding . Ons innige simpatie aan Johan en gesin. Marlene Davin het ‘n rugoperasie ondergaan wat haar baie lank uit gholf gaan hou – Marlene, ons dink aan jou en wens jou sterkte toe.
Verjaarsdae: Mrs M Christmas 22nd (England), Erich Eisenbarth 25th (Germany), JP Strydom 27ste en FD Visagie 29ste. Veels geluk, en mooiste wense!
Woensdag se Sloegterskompetisie is gewen deur Joe Cesare met 40 punte, gevolg deur Solly Wessels 38, Leon Hattingh 38, Rob Jerrard 37, Paul Dippenaar 37, Daan Victor 36, Johannes vd Walt 35, Dawie Viljoen 35, Jannie Brandt 35, Bobby Brandt 35. Naaste aan die penne was Rob Jerrard op no 2&11 en Solly Wessels op no 8&17. Spog Twee’s word aangeteken deur Solly Wessels (17) en Rob Jerrard (11).
Vrydag se kompetisie (borg: OK Foods) is gewen deur Solly Wessels met 20 punte. Die ledetrekking is nie gewen nie en word oorgedra na volgende week.
Saterdag se kompetisie was die jaarlikse Beeskraal Ope wat geborg is deur Zonart (Bev Swart). Ons hartlike dank aan Bev vir die pragtige pryse – dit word baie waardeer, almal gaan gewis baie lekker eet aan die heerlike vleispryse! Die formaat was ‘n Enkel Stableford en, die Jong Bulle het gewen met 33.5, gevolg deur die Ou Bulle met 31.1, Koeie 30 en Osse 28. Wenners Beeskraal Ope
Die uitslag van die kompetisie was soos volg: Jong Bulle: M Arendse 40, J Wylbach 38, D Williams 37; Ou Bulle: Johan Coetzee 40, A Brown 37, Solly Wessels 34; Koeie: June Rahn 30; Osse: John Thompson 39, El Matthee 36, Piet le Roux 33. Naaste aan die penne was Malcolm Bury op no 2&11, George Hunt op no 8&17, en Andre Roos op no 15. John Thompson wen die langste set op no 9&18 (borg: Leon Hattingh). Spog Twee’s word aangeteken deur John Thompson (11), George Hunt (11) en Malcolm Bury (2).
Ligaspan speel Saterdag op Kleinmond hul laaste wedstryd vir die jaar, en ons wens hul alle sterkte toe. Die span is Johan Coetzee, Daan Victor, Sextus Neethling, Andre Coetzee, Christo Spanellis, Andre Roos en George Hunt.